เรื่องร้องเรียน: 1.ทางเท้าบริเวณหน้าปากซอยเสรีไทย 68 มีสภาพไม่สมบูรณ์เหมือนเดิม มีหน่วยงานไม่แน่ใจว่าการประปาหรือไม่มาทำการขุดพื้นที่ แล้วทำกลับไม่เรียบร้อยเหมือนเดิม ฝนตกเดินเหยียบแผ่นที่ปูทางเท้าไม่แน่น น้ำดีดกระเด็นเลอะเทอะเสื้อผ้า   2. ขอให้ย้ายป้ายรถเมล์กลับมาไว้ตรงปากซอยเสรีไทย 68 ตามเดิม สมัยก่อนที่ยังไม่ทำทางเท้าป้ายรถเมล์ก็อยู่หน้าปากซอยหมู่บ้าน พอทำทางเท้าก็ย้ายป้ายรถเมล์ให้ไกลออกไป บริเวณนั้นค่อนข้างเปลี่ยว ไม่มีบ้านคน ตอนเช้ามืดและกลางคืนดูน่ากลัว คนที่ใช้รถเมล์ส่วนมากก็ยืนรอตรงปากซอยกันเกือบทั้งหมด ถ้าเป็นรถร่วม ขสมก จอดทั้งหมด รถของ ขสมก จอดเป็นบางคัน  3.บริเวณปากซอยเสรีไทย 68 เคยมีทางข้าม ทางม้าลาย ตอนนี้มีการสร้างสะพานลอยขึ้นมาใหม่ ทางม้าลายหายไป เขตนำปูนมาก่อปิดกั้นบริเวณเกาะกลาง บังคับให้ข้ามสะพานลอยแทนทางม้าลายที่เคยมี โดยไม่คำนึงถึงคนพิการ คนแก่ คนที่มีปัญหาด้านสุขภาพ ที่ไม่สามารถขึ้นบันไดสูง เคยขอไฟหยุดให้คนข้ามถนนไป 20 ปี ก็ไม่เคยได้ ตอนนี้ได้สะพานลอยมาแทน ขอให้ตรวจสอบและแก้ไขให้ทุกคนสามารถข้ามถนนได้อย่างปลอดภัยด้วย ขอบคุณมากค่ะ
การดำเนินการของเจ้าหน้าที่: สำนักการโยธา ได้ตรวจสอบและดำเนินการแก้ไขเรียบร้อยแล้ว ขอขอบคุณสำหรับการแจ้งข้อมูลค่ะ
ความเห็นของผู้แจ้ง: แก้ไขแล้วแต่สภาพยังเหมือนเดิม ทางก็ยังห่วยเหมือนเดิม ฝนตกเหยียบไปบล็อคกระดกน้ำกระเด็นใส่เท้าเหมือนเดิม ไม่มีอะไรดีขึ้น
พื้นที่: แขวงมีนบุรี เขตมีนบุรี กรุงเทพมหานคร